# ****PODMIENKY A KRITÉRIÁ PRIJÍMANIA DETÍ****

# ****do Materskej školy sv. Gabriela, Školská 9, Nemšová****

Podrobnosti o prijímaní detí na predprimárne vzdelávanie  upravuje § 59 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a § 3 vyhlášky MŠ SR č. 306/2008 Z. z. o materskej škole v znení neskorších predpisov. Prijímanie detí treba vnímať v nadväznosti na ustanovenie § 5 ods. 14 písm. a) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

V nadväznosti na novelizáciu ustanovenia § 20 ods. 2 zákona 245/2008 Z. z. o výchove a vzdelávaní (,,školský zákon“) vo veci zmeny termínu zápisu detí na plnenie povinnej školskej dochádzky účinnej od 1. septembra 2015 MŠ SR, sekcia regionálne školstvo vydalo odporúčanie vo veci oznámenia miesta a termínu podávania žiadostí o prijatie dieťaťa do materskej školy pre nasledujúci školský rok.

V súlade s § 3 ods. 2 vyhlášky MŠ SR č. 306/2008 Z. z. o materskej škole v znení vyhlášky MŠ SR č.308/2009 Z. z. (,,ďalej len vyhláška o materskej škole“) sa do materskej školy sa prijímajú deti priebežne alebo pre nasledujúci školský rok, pričom miesto a termín podávania žiadostí pre nasledujúci školský rok zverejní riaditeľpo dohode so zriaďovateľom na budove materskej školy a inom verejne dostupnom mieste.

Vzhľadom na zmenu termínu zápisu detí na plnenie povinnej školskej dochádzky s účinnosťou od 1. septembra 2015 sa mení termín podávania žiadostí o prijatie dieťaťa do materskej školy pre školský rok 2019/2020,  predbežne od 02. mája 2019 do 31. mája 2019.

Miestom podávania žiadosti o prijatie dieťaťa do materskej  školy je budova Katolíckej spojenej školy, Školská 9, Nemšová.

Dieťa sa do materskej školy prijíma na základe písomnej žiadosti zákonného zástupcu, ktorú predloží riaditeľovi školy spolu s potvrdením o zdravotnom stave dieťaťa od všeobecného lekára pre deti a dorast, ktorého súčasťou je aj **údaj o povinnom očkovaní.** Toto potvrdenie o zdravotnom stavedieťaťa nie je potvrdením o akútnom zdravotnom stave dieťaťa, ale je potvrdením toho, že dieťa netrpí žiadnou takou chorobou, ktorej prejavy alebo dôsledky by mohli negatívne vplývať na jeho pobyt v MŠ alebo ohrozovať, či obmedzovať výchovu a vzdelávanie jeho samotného alebo ostatných detí.

Ak ide o dieťa so špeciálnymi výchovno-vzdelávacími potrebami, zákonný zástupca predloží aj **vyjadrenie príslušného zariadenia výchovného poradenstva a prevencie**. Ak ide o dieťa so zmyslovým a telesným postihnutím, aj **vyjadrenie príslušného odborného lekára.** Rozhodnutie o odklade plnenia povinnej školskej dochádzky dieťaťa predloží zákonný zástupca spolu so žiadosťou o prijatie dieťaťa do materskej školy aj s potvrdením o zdravotnom stave dieťaťa od všeobecného lekára pre deti a dorast. Dieťa so špeciálnymi výchovno-vzdelávacími potrebami sa môže prijať do materskej školy len  v prípade, že materská škola má vytvorené vhodné podmienky na zabezpečenie plynulého výchovno-vzdelávacieho procesu takéhoto dieťaťa.

Na predprimárne vzdelávanie sa spravidla prijímajú deti od troch do šiestich rokov.

Prednostne sa prijímajú deti, ktoré dovŕšili piaty rok veku, deti s odloženou povinnou školskou dochádzkou a deti s dodatočne odloženou povinnou školskou dochádzkou. Dieťa po dovŕšení dvoch rokov veku môže byť prijaté do materskej školy, ak sú vytvorené vhodné materiálne, personálne a iné podmienky.

Z dôvodu ľahšej adaptácie dieťaťa možno prijať dieťa na čas adaptačného pobytu, v ktorom zákonný zástupca privádza dieťa do materskej školy postupne na jednu hodinu, dve a najviac štyri hodiny, spolupracuje s pedagogickými zamestnancami a po prevzatí dieťaťa z materskej školy zabezpečuje riadnu starostlivosť o dieťa. Ak sa dieťa zadaptuje v materskej škole, môže dieťa po dohode zákonného zástupcu s riaditeľom pravidelne navštevovať materskú školu v dohodnutom čase. Pri zníženej adaptačnej schopnosti dieťaťa môže riaditeľ po prerokovaní so zákonným zástupcom rozhodnúť o prerušení dochádzky dieťaťa do materskej školy na dohodnutý čas.

Do triedy možno prijať najviac dve deti so špeciálnymi výchovno-vzdelávacími potrebami a to mentálne, zmyslovo alebo telesne postihnuté deti, deti s narušenou komunikačnou schopnosťou, deti s poruchami správania, s autizmom (ďalej len „dieťa so zdravotným znevýhodnením“), pričom sa najvyšší počet detí v triede môže byť znížený najviac o dve deti za každé zdravotne znevýhodnené dieťa.

Ak počas dochádzky dieťaťa so zdravotným znevýhodnením do materskej školy nastane zmena v charaktere zdravotného znevýhodnenia, riaditeľ po prerokovaní so zákonným zástupcom podá návrh na preradenie do inej materskej školy s prihliadnutím na charakter postihnutia.

Písomné rozhodnutie o prijatí, resp. neprijatí dieťaťa do materskej školy k začiatku školského roka oznámi riaditeľ školy  rodičovi najneskôr do konca júna príslušného kalendárneho roka. V prípade prijímania v priebehu školského roka do 30 dní odo dňa podania prihlášky.

Rozhodnutie riaditeľa materskej školy na predprimárne vzdelávanie sa realizuje podľa § 3 ods.1- 4 vyhlášky MŠ SR č. 306/2008 Z. z. o materskej škole v znení neskorších predpisov, v súlade s § 59 ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a § 5 ods. 14 písm. a) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

**Ostatné kritéria prijímania detí po predložení žiadosti o prijatie dieťaťa do materskej školy:**

1. **sa prednostne prijímajú deti v nasledujúcom poradí:**
2. *Pri posudzovaní žiadostí sa bude prihliadať na vek detí.*
3. *Spravidla budú prijaté deti, ktorých súrodenci už navštevujú MŠ sv. Gabriela a ZŠ sv. Michala v Nemšovej.*
4. *Pri posudzovaní žiadosti sa bude spravidla prihliadať na požadovanú formu vzdelávania, (deti, ktorých rodičia žiadajú celodennú formu vzdelávania).*
5. *Deti po dovŕšení dvoch rokov veku môžu byť prijaté, ak sú vytvorené vhodné materiálne, personálne a iné potrebné podmienky.*
6. **O výbere detí na prijatie do MŠ v súlade s kritériami,  rozhoduje komisia zložená:**

* PaedDr. Lubomír Král, PhD – riaditeľ školy
* Bc. Želmíra Patková – učiteľka MŠ, zást. riaditeľa pre MŠ
* Bc. Lenka Hošová – učiteľka MŠ

Podmienky zápisu a prijatia detí boli schválené na pedagogickej rade dňa 31. 08. 2018.

PaedDr. Lubomír Král, PhD.

riaditeľ školy